**Ministru kabineta noteikumu projekta "Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Veikt Ekonomikas ministrijas ierosinātus grozījumus Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (turpmāk – Noteikumu projekts) ar mērķi veikt redakcionālus precizējumus, kā arī novirzīt daļu no pašreiz finanšu instrumenta īstenošanai pieejamā finansējuma grantu instrumenta īstenošanai. Noteikumu projekts paredz:* novirzīt no pašreiz finanšu instrumenta īstenošanai pieejamo finansējumu10 000 000 *euro* apmērāuz granta daļu;
* precizēt uzraudzības rādītāju sasniedzamās vērtības;
* svītrot nosacījumu, ka energoefektivitātes paaugstināšanas pasākumu īstenošanas izmaksām jāatbilst vidējām tirgus cenām;
* pagarināt atbalsta sniegšanas termiņu līdz 2023. gada 31. decembrim;
* noteikt atbalsta piešķiršanas brīdi;
* tehnisku grozījumu veikšanu.

Noteikumu projekts stāsies spēkā pēc tā publicēšanas Latvijas Vēstnesī. |

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Eiropas Savienības struktūrfondu un Kohēzijas fonda 2014. -2020. gada plānošanas perioda vadības likuma 20. panta 13. un 14. punkts un Publisko iepirkuma likuma 7. panta pirmā daļa. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomikas ministrija ir izstrādājusi Noteikumu projektu, lai redakcionāli precizētu Ministru kabineta 2016. gada 15. marta noteikumus Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (turpmāk - MK noteikumi Nr. 160), kā arī, lai palielinātu MK noteikumos Nr. 160 noteikto granta apjomu, kā rezultātā tiktu nodrošināts lielāks mājsaimniecību skaits ar uzlabotu enerģijas patēriņa klasifikāciju. Noteikumu projekts paredz šādas izmaiņas MK noteikumos Nr. 160:1. ***Precizēt 4.2.1.1. pasākuma finansējuma sadalījumu.***

Šī brīža MK noteikumu Nr. 160 redakcijā noteikts, ka kopējais attiecināmais finansējuma apmērs grantu un akciju sabiedrības “Attīstības finanšu institūcija Altum” (turpmāk – Altum) projekta vadības un īstenošanas, kā arī konsultatīvā atbalsta izmaksām ir 134 450 909 *euro*, ieskaitot Eiropas Reģionālās attīstības fonda finansējumu (turpmāk – ERAF) 114 387 317 *euro* apmērā un valsts budžeta finansējumu 20 063 592 *euro* apmērā.Vienlaikus kopējais attiecināmais ERAF finansējuma apmērs finanšu instrumentam, tai skaitā aizdevumu, garantiju un finanšu instrumenta pārvaldības izmaksām ir 32 011 823 *euro* (ERAF finansējums 27 106 000 *euro* un valsts budžeta līdzfinansējums 4 905 823 *euro*), kas nozīmē, ka proporcija starp finansējuma apmēru grantu un finanšu instrumenta atbalstam attiecīgi ir 80,77% un 19,23% no kopējā attiecināmā finansējuma.Līdz 2019.gada 23.maijam Altum darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" (turpmāk – 4.2.1.1. pasākums) ietvaros ir apstiprinājusi 16 aizdevumus 3,09 milj. *euro* apmērā un izsniegusi 111 garantijas 18,20 milj. *euro* apmērā. Tika secināts, ka aizdevumus izmanto 10,3% no Altum apstiprinātajiem grantu saņēmējiem un garantijas – 71,2%. Kopējais rezervētais publiskais finansējums finanšu instrumenta atbalstam (neieskaitot vadības izmaksas) uz 2019.gada 23.maiju sasniedza 3,89 milj. *euro*, no kuriem aizdevumi ir 0,93 milj. euro (publiskais finansējums sastāda 30% no aizdevuma kopsummas) un garantijām 2,96 milj. euro (multiplikators 6,15). Altum prognozē, ka saglabājoties pašreizējam pieprasījumam, līdz 4.2.1.1. pasākuma atbalsta sniegšanas beigām, finanšu instrumenta īstenošanai izmantotā publiskā finansējuma apjoms sasniegs 20 091 114 *euro*, kas ir aptuveni par trešdaļu mazāk kā šobrīd plānots un norādīts MK noteikumos Nr. 160. Līdz ar to, lai nodrošinātu pēc iespējas lielāku skaitu daudzdzīvokļu ēku atjaunošanu, nepieciešams pārdalīt daļu finansējuma no finanšu instrumenta uz grantu. Papildus, ņemot vērā finanšu instrumentu finansējuma samazinājumu, nepieciešams precizēt arī izsniedzamo garantiju un aizdevumu skaitu.Ņemot vērā, ka uz 2019.gada 23.maiju Altum ir iesniegti 525 projekti par 94 milj. *euro* (grants), kas ir 80% no grantiem pieejamā finansējuma, 10 000 000 *euro* novirzīšana grantu instrumenta īstenošanai nodrošinās iespēju papildus sniegt grantu aptuveni 50 ēkām energoefektivitātes uzlabošanai. Vienlaikus palielināts arī MK noteikumu Nr. 160 5.1.1.apakšpunktā noteiktais sasniedzamais uzraudzības rādītājs - atbalstīto mājsaimniecību skaits – par 1900 vienībām no 14 286 uz 16 186, ņemot vērā līdz šim apstiprināto projektu vidējo rādītāju, kas ir 38 mājsaimniecības uz vienu projektu.1. ***Precizēt pieteikumu iesniegšanas kārtību.***

Šī brīža MK noteikumu Nr. 160 redakcijā noteikts, ka no 2018. gada 1. janvāra pilnvarotajai personai jāiesniedz pieteikums par energoefektivitātes paaugstināšanas pasākumu tehnisko dokumentāciju **vai** jāiesniedz Altum granta pieteikums. Līdz ar to rodas neskaidrības, vai abiem pieteikumiem jābūt iesniegtiem no 2018. gada 1. janvāra, vai arī vienam no noteiktajiem.Vēršam uzmanību, ka MK noteikumos Nr. 160 noteikts, ka tehniskās dokumentācijas sagatavošanas izmaksas ir attiecināmas no 2017. gada 1. janvāra. Tikai tad, kad pilnvarotā persona par tehnisko dokumentāciju saņēmusi pozitīvu atzinumu no Altum, saskaņā ar MK noteikumiem Nr. 160, jāiesniedz granta pieteikums.Pamatojoties uz iepriekš minēto, izriet, ka tikai granta pieteikumam jābūt iesniegtam sākot ar 2018. gada 1. janvāri. Ņemot vērā, ka tehniskās dokumentācijas sagatavošanas izmaksas tiek attiecinātas no 2017. gada 1. janvāra un nepieciešamais laiks tehniskās dokumentācijas sagatavošanai un saskaņošanai vidēji ilgst no 8 mēnešiem līdz pat gadam (vai pat ilgāk), pieteikums, lai saņemtu pozitīvu atzinumu no Altum par energoefektivitātes paaugstināšanas pasākumu tehnisko dokumentāciju, var tikt iesniegts pirms 2018. gada 1. janvāra. Neviena pilnvarotā persona nav izmantojusi iespēju izmaksas attiecināt ņemot vērā noteikto iesniegšanas datumu MK noteikumu Nr.160 39. punktā noteiktajam pieteikumam tehniskās dokumentācijas izvērtēšanai.1. ***Svītrot nosacījumu, ka energoefektivitātes paaugstināšanas pasākumu īstenošanas izmaksām jāatbilst vidējām tirgus cenām.***

Ņemot vērā Eiropas Parlamenta un Padomes Regulas (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 33. panta 1.punktā noteikto, saimnieciskuma, lietderības un efektivitātes principi jau tiek ievēroti, nosakot granta intensitāti, attiecināmo un neattiecināmo izmaksu apjomu energoefektivitātes kalkulatora ietvaros saskaņā ar MK noteikumu Nr.160 53.punktu. Energoefektivitātes kalkulators nodrošina projekta izmaksu kontroli un vienotu pieeju šo izmaksu vērtēšanai visiem projektu iesniedzējiem. Energoefektivitātes kalkulators jau šobrīd nodrošina, ka projekts ir ekonomiski pamatots un ieguldītās investīcijas atmaksājas 30 gadu periodā, tāpēc projekta iesniedzējiem nebūtu jānosaka papildu izmaksu ierobežojoši nosacījumi. Līdz ar to nepieciešams precizēt MK noteikumus Nr. 160, svītrojot nosacījumu, ka energoefektivitātes paaugstināšanas pasākumu īstenošanas izmaksām jāatbilst vidējām tirgus cenām.Vienlaikus, lai nodrošinātu atklātu, pārredzamu, samērīgu un nediskriminējošu procedūru, izvairoties no interešu konfliktiem un nodrošinot energoefektivitātes paaugstināšanas pasākumu īstenošanas izmaksas atbilstoši tirgus cenām, Altum izstrādātās vadlīnijas “Norādījumi piegādātāju atlases veikšanas jomā” (turpmāk – Vadlīnijas) paredz, ka pilnvarotā persona, kura nav pasūtītājs Publisko iepirkumu likuma izpratnē, piegādātāju atlases procedūru veic Vadlīniju 5.sadaļā „Piegādātāju atlases procedūra” noteiktajā kārtībā. Kārtība pieprasa, lai pretendents savā piedāvājumā norāda apakšuzņēmējus, kurus plānots piesaistīt līguma izpildē pievienojot apakšuzņēmēja apliecinājumus par dalību piegādātāju atlases procedūrā. Kārtība paredz, ka pirms uzsākt piedāvājumu vērtēšanu, pilnvarotā persona, aizpildot Vadlīnijām 2.pielikumā pievienoto veidlapu „Apliecinājums par interešu konflikta neesamību”, apliecina interešu konflikta neesamību ar piegādātājiem, kas atlases procedūrā iesnieguši savus piedāvājumus. Pilnvarotā persona nevērtē un noraida tā pretendenta piedāvājumu, ar kuru pilnvarotā persona atrodas interešu konfliktā MK noteikumu Nr.160 izpratnē. Tai pat laikā interešu konflikta regulējums netiek attiecināts uz piegādātāja vai tā apakšuzņēmēja darbiniekiem, jo programmas ietvaros finansējuma saņēmējs, kas ir daudzdzīvokļu ēkas iedzīvotājs var atrasties tādā situācijā, ka piegādātājs, kurš uzvarējis piegādātāju atlases procedūrā, ir uzņēmums, kurā dzīvokļa īpašnieks ikdienās strādā konkrētā profesijā, kas saistīta ar būvniecības nozari. Tādejādi Altum, kas ir programmas īstenotājs, nevar pārbaudīt šādu padziļinātu prasības izpildi ņemot vērā faktu, ka dzīvokļu īpašnieku maiņa ir neizbēgams process un pilnvarotā personā nevarēs paredzēt vai kāds no dzīvokļu īpašniekiem nav kāda piegādātāja vai piegādātāja apakšuzņēmuma darbinieks. 1. ***Precizēt aizdevuma energoefektivitātes paaugstināšanas pasākumu īstenošanai atmaksas termiņu.***

Nepieciešams veikt grozījumus MK noteikumos Nr. 160, lai sniegtu potenciālajiem klientiem aktuālu informāciju atbilstoši Altum piedāvātajam aizdevumam un labotu iepriekšējos grozījumos veikto neprecizitāti, ka līdz ar grozījumiem investīciju atmaksas termiņā (no 20 uz 30 gadiem) tika grozīts arī Altum aizdevuma atmaksas termiņš (no 20 uz 30 gadiem), lai gan Altum programmas ietvaros nepiedāvā aizdevumus, kas pārsniedz 20 gadu termiņu. Līdz ar to, lai nemaldinātu gala labuma guvējus, nepieciešams veikt tehniskus grozījumus, kas neatstās ietekmi uz finansējuma saņēmēju un gala labuma guvējiem, kā arī nebūs nepieciešams veikt grozījumus jau noslēgtajos līgumos ar gala labuma guvējiem. Papildus, lai gan grozījumu rezultātā nav iespējama gala labuma guvēju tiesiskā stāvokļa pasliktināšanās, Ekonomikas ministrija veiks projektu iesniedzēju informēšanu par veiktajiem grozījumiem gan Ekonomikas ministrijas tīmekļa vietnē, gan Altum, gan platformā “Dzīvo siltāk”.1. ***Pagarināt termiņu, kādā Altum projektam piešķir grantu un finanšu instrumentu.***

MK noteikumu Nr. 160 esošā redakcija nosaka, ka atbalsts tiek sniegts ne ilgāk kā līdz 2022. gada 31. decembrim, izņemot Altum finanšu instrumenta pārvaldības izmaksas, kas nepārsniedz regulas Nr. 480/2014 13. panta 2. un 3. punktā minētos ierobežojumus un kas veiktas no 2015. gada 30. aprīļa.Ņemot vērā lielo projektu skaitu, kas tiek iesniegti Altum vērtēšanā, kā arī to, ka projekta iesniedzējiem 10% granta daļa tiek izmaksāta tikai pēc būves nodošanas ekspluatācijā, nepieciešams padarināt MK noteikumos Nr. 160 noteikto termiņu par 1 gadu, t.i. - noteikt, ka atbalsts tiek sniegts līdz 2023. gada 31. decembrim, kas būtu arī atbilstošs Eiropas Parlamenta un Padomes Regulā (ES) Nr.1303/2013 III nodaļas 65.panta 2. punktā noteikto "*Izdevumi ir atbilstīgi ieguldījumam no ESI fondiem, ja tie radušies atbalsta saņēmējam un samaksāti laikposmā no dienas, kad programma iesniegta Komisijai, vai no 2014. gada 1. janvāra - atkarībā no tā, kurš no minētajiem termiņiem ir agrāks, - līdz 2023.gada 31.decembrim. …*".1. ***Precizēt atbalsta piešķiršanas brīdi.***

MK noteikumu Nr. 160 esošajā redakcijā nenosaka atbalsta piešķiršanas brīdi projektu iesniedzējiem, kam atbalsts tiek sniegts saskaņā ar Komisijas regulu Nr.1407/2013. Atbalsta piešķiršanas brīža identificēšana ir būtisks priekšnosacījums korektai interpretācijai par datumu, kurā atbalsts ir ticis piešķirts tā saņēmējam. Komisijas regulas Nr.1407/2013 3.panta ceturtajā punktā norādīts, ka *de minimis* atbalstu uzskata par piešķirtu brīdī, kad saskaņā ar piemērojamo valsts tiesisko regulējumu ir piešķirtas likumīgās tiesības saņemt atbalstu, neatkarīgi no datuma, kurā *de minimis* atbalsts uzņēmumam izmaksāts.Ņemot vērā minēto, MK noteikumu Nr. 160 izpratnē atbalsta piešķiršanas brīdis ir diena, kad sabiedrība "Altum" pieņem lēmumu par granta, aizdevuma vai garantijas piešķiršanu.1. ***Tehniski precizējumi***

MK noteikumu Nr. 160 esošajā redakcijā tika konstatētas vairākas redakcionālas neprecizitātes, kuras nepieciešams precizēt atbilstoši esošajai situācijai. MK noteikumu Nr.160 2.7.apakšpunktā minētā regula neeksistē, jo ir norādīts neprecīzs tās numurs, tādejādi maldinot atbalsta saņēmējus.Vienlaikus nepieciešams precizēt arī MK noteikumu Nr. 160 2.12., 39.4. un 39.5. apakšpunktu redakcijas, lai ārējās atsauces formulētu vispārīgā formā, nenorādot konkrētus MK noteikumus, tādā veidā izvairoties no situācijām, kad kāds no normatīviem aktiem zaudētu spēku un būtu nepieciešams veikt grozījumus arī MK noteikumos Nr. 160, kuros ietverta ir šī ārējā atsauce.Papildus nepieciešams veikt grozījumus MK noteikumos Nr. 160, svītrojot nosacījumu, ka sabiedrība "Altum" līdz 2023. gada 31. decembrim iesniedz sadarbības iestādē maksājuma pieprasījumu piešķirtā avansa maksājuma apmērā. Ņemot vērā, ka maksājumu pieprasījumu iesniegšanu nosaka Ministru kabineta 2015.gada 10.februāra noteikumi Nr.77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020.gada plānošanas periodā”, šis jautājums nebūtu regulējams MK noteikumu Nr.160 ietvaros.” |
| 3. Projekta izstrādē iesaistītās institūcijas un publiskas personas kapitālsabiedrības  | Ekonomikas ministrija, Finanšu ministrija, Centrālā finanšu un līgumu aģentūra un Altum. |
|  4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. Sabiedrības mērķgrupas, kuras tiesiskais regulējums ietekmē vai varētu ietekmēt
 | Altum, daudzdzīvokļu dzīvojamo māju dzīvokļu īpašnieki, dzīvokļu īpašnieku pilnvarotās personas. |
| 1. Tiesiskā regulējuma ietekme uz tautsaimniecību un administratīvo slogu
 | Noteikumu projekts neparedz ietekmi uz administratīvo slogu.Noteikumu projekta īstenošanu nodrošinās Altum.Noteikumu projekts paredz pozitīvu ietekmi uz tautsaimniecību, jo tiks nodrošināts lielāks apstiprināto projektu skaits. |
| 1. Administratīvo izmaksu monetārs novērtējums
 | Eiropas Savienības fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014.-2020.gada plānošanas perioda finansējuma vai atmaksātā finansējuma atbilstoši Eiropas Parlamenta un Padomes 2013.gada 17.decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 44. pantam, Altum sedzot vadības izmaksas saskaņā ar Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu, 13. pantā noteikto. |
| 1. Atbilstības izmaksu monetārs novērtējums
 | Nav attiecināms |
| 1. Cita informācija
 | Nav |

|  |
| --- |
| **III.** **Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | izmaiņas, salīdzinot ar vidēja termiņa budžeta ietvaru 2021 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 8 506 000  | 5 954 200  | 31 552 563  | -12 414 696  | 30 142 337  | -2 497 837  | -13 915 992  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 8 506 000  | 5 954 200  | 31 552 563  | -12 414 696  | 30 142 337  | -2 497 837  | -13 915 992  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi |  10 000 000  | 7 000 000  | 37 122 779  | -14 617 861  | 35 464 860  | -2 964 860  | -16 388 508  |
| 2.1. valsts pamatbudžets | 10 000 000  | 7 000 000  | 37 122 779  | -14 617 861  | 35 464 860  | -2 964 860  | -16 388 508  |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -1 494 000  | -1 045 800 | -5 570 216  | 2 203 165 | -5 322 523  | 467 023 | 2 472 516  |
| 3.1. valsts pamatbudžets | -1 494 000  | -1 045 800 | -5 570 216  | 2 203 165 | -5 322 523  | 467 023 | 2 472 516  |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu “Par valsts budžetu 2019.gadam” Finanšu ministrijas budžeta apakšprogrammas 62.08.00 “Eiropas reģionālās attīstības fonda (ERAF) avansa maksājumi un atmaksas finansējuma saņēmējiem (2014-2020)” ilgtermiņa saistībās plānotais finansējums 4.2.1.1.pasākumam:* 2019.gadam 10 000 000 EUR (t.sk. ERAF 8 506 000 EUR un valsts budžets 1 494 000 EUR),
* 2020.gadam 37 122 779 EUR (t.sk. ERAF 31 552 563 EUR un valsts budžets 5 570 216 EUR),
* 2021.gadam 35 464 860 EUR (t.sk. ERAF 30 142 337 EUR un valsts budžets 5 322 523 EUR).

Atbilstoši aktuālajām Altum prognozēm par plānotajiem maksājumiem noslēgtajos līgumos, kā arī ņemot vērā plānoto 10 000 000 EUR pārdali uz granta daļu, nepieciešamais finansējuma apmērs: * 2019.gadam 17 000 000 EUR (t.sk. ERAF 14 460 200 EUR un valsts budžets 2 539 800 EUR),
* 2020.gadam 22 504 918 EUR (t.sk. ERAF 19 137 867 EUR un valsts budžets 3 367 051 EUR),
* 2021.gadam 32 500 000 EUR (t.sk. ERAF 27 644 500 EUR un valsts budžets 4 855 500 EUR),
* 2022.gadam 19 076 352 EUR (t.sk. ERAF 16 226 345 un valsts budžets 2 850 007 EUR),
* 2023.gadam 33 022 478 EUR (t.sk. ERAF 28 016 035 EUR un valsts budžets 5 006 443 EUR).
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nepieciešamo valsts budžeta finansējumu Finanšu ministrija lūgs pārdalīt no 74.resora ,,Gadskārtējā valsts budžeta izpildes procesā pārdalāmais finansējums” 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. Plānotās sabiedrības līdzdalības un komunikācijas aktivitātes saistībā ar projektu
 | Noteikumu projekts ir publicēts Ekonomikas ministrijas tīmekļvietnē. |
| 1. Sabiedrības līdzdalība projekta izstrādē
 | Noteikumu projekta sagatavošanas procesā Ekonomikas ministrija komunicēja ar Altum, lai varētu identificēt, kuros punktos nepieciešams veikt izmaiņas. Noteikumu projekts ir publicēts Ekonomikas ministrijas tīmekļvietnē, sabiedrībai ir dota iespēja informēt par iebildumiem un priekšlikumiem, ja tādi rodas. |
| 1. Sabiedrības līdzdalības rezultāti
 | Līdz šim nav saņemti iebildumi un priekšlikumi. |
| 1. Cita informācija
 | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas
 | Noteikumu projekta izpildē ir iesaistīta Ekonomikas ministrija, CFLA un Altum. |
| 1. Projekta izpildes ietekme uz pārvaldes funkcijām un institucionālo struktūru.

Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās Ekonomikas ministrija, CFLA un Altum esošo cilvēkresursu un finanšu līdzekļu ietvaros. |
| 1. Cita informācija
 | Nav |

**Ekonomikas ministrs R. Nemiro**

**Vīza: Valsts sekretāra p.i.,**

**Valsts sekretāra vietnieks E. Valantis**